Diari Oficial de la Generalitat Valenciana


Sumari del DOGV 9205, del 29-10-2021 (2021/10979)

RESOLUCIÓ de 25 d' octubre de 2021, de la Direcció General de LABORA Servei Valencià d'Ocupació i Formació, per la qual es modifica la Resolució de 27 de juliol de 2021, de la Direcció General de LABORA Servei Valencià d'Ocupació i Formació, per la qual es publica la línia pressupostària, es fixen els crèdits màxims que han de finançar les ajudes a les persones desocupades assistents a les accions incloses en el Pla de treball 2017-2018, en el Pla de treball 2020 i en el Pla de treball 2021, del Centre de Referència Nacional de Transformació i Instal·lació de Fusta i Suro de Paterna, i es determina la competència per a resoldre aquestes ajudes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9205

Data del DOGV
:   29-10-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10296


Data del document
:   25-10-2021

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 d' octubre de 2021, de la Direcció General de LABORA Servei Valencià d'Ocupació i Formació, per la qual es modifica la Resolució de 27 de juliol de 2021, de la Direcció General de LABORA Servei Valencià d'Ocupació i Formació, per la qual es publica la línia pressupostària, es fixen els crèdits màxims que han de finançar les ajudes a les persones desocupades assistents a les accions incloses en el Pla de treball 2017-2018, en el Pla de treball 2020 i en el Pla de treball 2021, del Centre de Referència Nacional de Transformació i Instal·lació de Fusta i Suro de Paterna, i es determina la competència per a resoldre aquestes ajudes. [2021/10333]  
En data 3 d'agost de 2021 es va publicar en el DOGV la Resolució de 27 de juliol de 2021, de la Direcció General de LABORA Servei Valencià d'Ocupació i Formació, per la qual es publica la línia pressupostària, es fixen els crèdits màxims que han de finançar les ajudes a les persones desocupades assistents a les accions incloses en el Pla de treball 2017-2018, en el Pla de treball 2020 i en el Pla de treball 2021, del Centre de Referència Nacional de Transformació i Instal·lació de Fusta i Suro de Paterna, i es determina la competència per a resoldre aquestes ajudes.  
Segons el que estableixen els art. 21.3 i 21.5 i l'annex II de l'Ordre TMS/368/2019, de 28 de març, per la qual es desplega el Reial decret 694/2017, de 3 de juliol, pel qual es desplega la Llei 30/2015, de 9 de setembre, per la qual es regula el Sistema de Formació Professional per a l'Ocupació en l'àmbit laboral, en relació amb l'oferta normativa de les administracions competents i el seu finançament, i s'estableixen les bases reguladores per a la concessió de subvencions públiques destinades al seu finançament, els treballadors desocupats podran tindre dret a l'ajuda per allotjament i manutenció. En aquest supòsit, l'alumne tindrà dret als bitllets de transport en classe econòmica dels desplaçaments inicial i final.  
Atés que en la resolució esmentada, el resolc quart recull que els destinataris que assistisquen a les accions incloses en els plans de treball podran percebre, entre altres, les ajudes en concepte d'allotjament i manutenció, es considera oportú afegir la despesa corresponent dels bitllets dels desplaçaments inicial i final, segons el que estableix l'apartat d de l'annex II de l'Ordre TMS/368/2019. Es considera oportú, a més, concedir un nou termini de sol·licituds a l'efecte de presentació de la documentació acreditativa necessària per a la concessió de les esmentades ajudes.  
D'acord amb l'exposat, i en ús de la facultat que confereix a aquesta direcció general l'article 14.1.e del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de LABORA Servei Valencià d'Ocupació i Formació, resolc  
  
Primer  
Modificar el resolc quart, apartat 2 c) que queda redactat com segueix:  
«c) Ajuda en concepte d'allotjament i manutenció: si l'assistència al curs, en horari de matí i vesprada, requereix un desplaçament, almenys, de 100 quilòmetres, l'ajuda apujarà a 66,90 euros per dia lectiu. En aquest supòsit, l'alumne tindrà dret als bitllets de transport en classe econòmica dels desplaçaments inicial i final.»  
Segon. Concedir un nou termini de presentació de sol·licituds que serà de 15 dies hàbils des de l'endemà de ser publicada en el Diari Oficial de la Generalitat Valenciana.  
Aquesta resolució entrarà en vigor el mateix dia que es publique en el Diari Oficial de la Generalitat Valenciana.  
  
Contra aquest acte, que esgota la via administrativa, es podrà interposar un recurs potestatiu de reposició davant aquest mateix òrgan en el termini d'un mes a partir de l'endemà a la publicació d'aquesta resolució, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos, un recurs contenciós administratiu davant el jutjat contenciós administratiu competent, de conformitat amb el que estableix l'article 8, apartat 3, així com en l'article 46, apartat 1, tots dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs que es considere pertinent.  
  
València, 25 d'octubre de 2021.- El director general de Labora: Servei Valencià d'Ocupació i Formació: Enric Nomdedéu Biosca.